Viborger Samler, 1838-03-15
Hr. Justitsraad Ræders belovede Retfærdiggjørelse, i Anledning af Angrebet paa ham i "den Frisindede" findes nu i et den 2den Marts udkommet Dobbelt Nummer (17 & 18) af bemeldte Blad. Da "Viborger Samler efter Randers Avisen har meddeelt sine Læsere Hovedindholden af Klagen, (see No. 21 af d. Bl.) er det ikke meere end billigt, at den ogsaa, saavidt Rummet tillader, meddeeler Hr. Justitsraadens Forsvar. Tvende bemærkninger ere forudskikkede for Samme: den ene: at der fra den 21de Marts 1800 indtil den 3die Novbr. 1832 existerede særskilte Love for Laugene i Kjøbenhavn og i Danmarks øvrige Kjøbstæder, den anden: at da No. 8 af "Raketten" for 1833 havde optaget en, dog langt sindigere Artikel om denne Sag, lod det kgl. danske Cancelli Klageren, igjennem Kjøbenhavns Politiret, opfordre til, nærmere at opgive, hvori hans Klage egentlig bestod; men at det ikke lykkedes ham i den Henseende at gjøre sig forstaaelig. Efterstaaende er det væsentligste Uddrag af den Erklæring, som Hr. Justitsraad Ræder under 28de Febr. 1833 i den Anledning afgav til Amtet: J Sommeren 1830 ankom til Horsens en reisende Skrædersvend Hans Heinrich Jebsen af Flensborg, som, efterat have arbeidet der i 3 Maaneder meldte sig til at gjøre Mesterstykke, for at vinde Borgerskab; men da han kun havde været Svend i 2 1/2 Aar, og de dengang bestaaende Laugsartikler bestemte i det mindste 4 Aar hertil, afslog Lauget hans Begjæring. J September 1830 gik Jebsen til Kjøbenhavn, hvorfra han snart igjen kom tilbage og fremlagde Beviis for, at han havde forfærdiget Mesterstykke i Kjøbenhavn. Dette stod ham frit for der, da Forordningen af 21de Marts 1800, § 6, i Kjøbenhavn havde hævet Langs-Artiklernes Bestemmeler om Svendeaarene; men derfor beholdt Lauget i Horsens ligefuldt antagelig Grund til sin Vægring for at optage ham, da han havde omgaaet dets Laugsartikler, og heller ikke var Mester i Lauget i Kjøbenhavn, fordi han der havde gjort sit Prøvestykke. Jmidlertid syntes Hr. Justitsraad Ræder dog, at Noget talte for Jebsen, og for om muligt at jævne Sagen, sammenkaldte han til den 15de Novbr. Lauget til et Møde, hvori det virkelig bragdes til at opgive sin Vægring; men da Jebsen nu skulde erlægge Udgifterne ved Optagelsen, og deriblandt 10 Rbd. i Jndskud til Liigkassen, nægtede han at betale, under Foregivende af, at han allerede var Jnteressent af en Liigtasse i Kjøbenhavn. Paa denne Vægring strandede alle Forsøg paa Forliig, og Lauget, der nu følte sig krænket, optog igjen sin forrige Protest. Næste Postdag ankom igjen Collegialtidenden, No. 46, der indeholdt Placaten af 5te Novbr. 1830, i hvis, 5 Laugenes LiigkasseForeninger erklæres for at skulle være frivillige, hvorpaa Lauget strax frafaldt sin Paastand om Jndskud, men derimod vedblev sin første Jndsigelse. Begge Parter indkom derfor med skriftlige Remonstrationer, der med JustitsraadRæders Erklæring indgik til Amtet. Jmidlertid tog Jebsen Ophold hos et Fruentimmer i Byen, hvor han ikke blot, førte et Levnet, der hverken kunde bestaae med gode Sæder eller med Naboernes Ro; men hvor han tillige begyndte uden videre at arbeide som Mester. Lauget lod jage; Jebsen blev greben i Gierningen, og vedgik i Politiretten, at han havde arbeidet paa egen Haand; men forklarede derhos, at han ganske var blottet for Penge, og erklærede sluttelig, at han ikke vilde arbeide som Svend. Lauget frafaldt vel Søgsmaal imod Jebsen, men fordrede derimod, at han enten skulde indtræde som Svend hos en Mester, eller forlade Byen, og henstillede i denne Henseende til Politimesteren at handle efter Anordningerne."